cyanic-selkie/wikianc huggingface dataset:
Emitendera gy'enkula n'enkulaakulana y'omwana(the stages of child growth and development)
Omwana w’awereza emyaka 10 aba asobola bulungi okugatta, okwawuza, okukubisa mu namba n’okugabiza namba enzijuvu okutuuka ku digito mukaaga oba musanvu. Wano kati okulambulula namba (factoring numbers), emifunzo (exponents) ne yintegya (kibalira mpuyibbiri) bimwanjulira .Abaana bano era banjulirwa emikutule egyenkanankana (equivalent fractions) n’okubaza emikutule egy’omugattiko (mixed fractions) awamu n’okubaza emikutule mu buli ngeri. Era banjulirwa okubaza emitonnyeze n’okukyusa okuva mu mutonnyeze okuzz mu mukutule.
Wano era emigerageranyo (ratios), ebigerageranyo (rates) n’emigerageranyo egy’ekikumi (%) bimwanjulirwa era n’enkozesa ya ggulaafu ne kyati ne bimwajulirwa.
Okumuteekateeka mu ssomo lya aligebbula mu siniya, omwana ateekebwateekebwa okubaza namba mu buli ngeri n’okubaza ebikunizo by’embeera mu bulamu obwa bulijjo.
Amaanyi gongerebwa mu kugatta, okwawuza, okukubisa, n’okugabiza mu yintegya, emitonnyeze, emikutule, n’emigerageranyo gy’ekikumi (ekikumik). Wano era emirandira gya kyebiriga, namba eziterambulula, n’emiwendo egy’enkomereddde gisomesebwa. Wano enziringanya y’emibalanguzo eyongera okunnyikizibwa.
Okwo kwonna kuba kuyamba mwana wo kukulaakulanya bwa kalimagezi bwe mu mitendera egy’enjawulo.
OKUBULWA OTULO
OKUBULWA OTULO (INSOMNIA) Eno y’embeera omuntu gyabeeramu nga tasobola kwebaka oba kwebaka ekyo ekigero ekisaanidde era nga kisobola okutwala ebbanga eddene gamba nga omwezi ba ennaku entonotono. Okubulwa otulo kiviirako, kasumagizi w’emisana, obunafu bw’omubiri, ekiyongobero wamu n’okulemererwa ekyo kyoba olina okukola okugeza nga okusoma. Ki ekiviirako omuntu okubulwa otulo? Ebintu bingi ebireetera omuntu okubulwa otulo era nga bye bino wammanga: Okweraliikirira, obunafu bw’omutima, ekikeeto, okukozesa ebiragalalagala gamba nga okunywa ennyo omwenge, okukozesa enjaga, amayirungi n’ebirala. Okukola emirimu gy’ekiro gamba nga obukuumi, okufuna obulumi obwenjawulo obwomunda ne kungulu gamba nga amabwa, okwekyusa kw’embiriizi mukiro (kino omuntu kimutuukako tamanyi wabula awulira obulumi bw’atategeera) Wewala otya okubulwa otulo? Osaanye wewale okukola dduyiro oba okunywa eby’okunywa ebirimu kaawa ayitibwa caffeine ekibuza otulo nga obuzaayo essaawa ntono nnyo webake wabula okukola dduyiro nga bukyali kirungi nnyo eri obulamu bwo. Funa essaawa zeweebakirako n’ezokuzuukukirako buli lunaku osobole okumanyiiza omubiri n’obwongo bwo. Ekisenge kyo kirina okubaamu enzikiza n’ebbugumu erisaanidde ate era n’obuliribwo olina kubukozesa mu kwebaka na nsonga za bafumbo byokka. Wabula tosaanye kwemanyiiza ddagala lileeta tulo nga kino ssi kirungi eri obulamu bwo.
Nangugubiro(ohm, unit of electric resistence)
•	Derived quantity: Electric resistance (Ekigugubiro ky’amasannyalaze ). Name of Unit : ohm
•	Simple definition of unit in English :Unit of electric resistance
•	Definition in Luganda :Namunigina y’ekigugubiro ky’amasannyalaze
•	Borrow or blend? Blend :  Nangugubiro
Okulambulula ensonga (Deductive reasoning)
Okulambulula ebirowoozo (Okulambulula ensonga)okusinziira ku Charles Muwanga !!Okulambulula ensonga kuba kulaga oba okunokoolayo ekyo ky'oyize ku balala oba ekikugambiddwa abalala mu bigambo oba nga osoma ebitabo byabwe.
Olw’okuba “Ekipimo ky’Obwakalimagezi”/EkkyO (IQ) mu bantu si kye  kimu, abamu banguyirwa okuyiga nga balambululirwa ensonga ate abo abalina obwongo obwogi bbo ne banguyirwa okuyiga nga bayambibwa okulambika ensonga era bano baba n’obusobozi okuvumbula ebipya.
Okulambulula ensonga oba okulambulula ebirowoozo mu lungereza kiyite “deductive reasoning: Okulambika n’okulambulula ensonga bigeraageranye n’ekikolwa eky’okusiba n’okusumulula oba okulanga n’okulangulula omugwa. Okulangulula omugwa kiba kyangu okusinga okugulanga kuba okugulanga oteekamu okwefumiitiriza n’amagezi mangi ddala.
Obutafaanana na kulambika nsonga, okulambulula ensonga kitegeeza kunnyonyola ekyo ekiwedde okukola (ekimanyiddwa) okudda wansi ku ntandikwa. Okulambulula ensonga”:
	Tekuleetawo kumanya kupya, wabula kulaga ekkubo eryayitiddwamu okutuuka ku mulamwa (ekituufu), ku nsonga, oba katugambe okulaga ekkubo omuyiiya oba omuvumbizi lye yayitamu okutuuka ku tekinologiya aliwo.
	Nkola ya kulaga bukakafu
	Kintu ekyanguwa kubanga oyo alambulula ekintu aba akimanyi bulungi nga tali mu kunoonya kukimanyaako kupya oba kunoonya kuvumbula.
Omulamwa gw’okulambulula gweyambisibwa mu ngeri nnya:
(i)	Mu kwogera okwa bulijjo okulambulula ebirowoozo kuba kunnyonnyola ekintu nga bw’okiwulidde, nga bw’okisomye, oba okulaga ekintu nga bw’okitegedde nga bw’okinnyonnyose.
(ii)	Mu sessomo ly’ekibalangulo (mathematics) ekigambo “kulambulula” kyeyambisibwa okukola omulamwa gw’okulambulula namba (factorization of numbers) awamu n’okulaga namba ennambulukufu oba namba ezerambulula (composite numbers) ne namba ezitali nambulukufu oba eziterambulula (prime numbers).
(iii)	Mu sayansi ez’ensibo “okulambulula tekinologia” oba “ekinonoozo ekirambulula tekinologiya” mulamwa oguli mu matendekero g'ekinonoozo(engineering institutes) n’amakolero mu mawanga agavuganya mu nkulaakulana. Omulamwa gw’okulambulula tekinologia (reverse engineering) gugwata ku kukoppa tekinologia ekitongole oba eggwanga ery’ebweru gwe lyeyambisa okuyiiya, okubaga n’okuzimba masiini oba ekyuma kyonna. Wano okiraba nti ekigambo kulambulula kirimu okukoppulula tekinologiya nga sumulula masiini okunnyonnyoka engeri gye yazimbibwamu.
Okutwalira awamu okulambulula okigeraageranya n’ekigambo “okulambika” era okukitegeera obulungi wekenneenye ebigambo okusiba n’okusumulula, okutugga n’okutaggulula okutunga n’okutungulula.
Okukoppulula ekintu si ggwe oba wakiyiiya n’okitondekawo naye oyita mu kwekenneenya, n’okyekebejja wakati mu kwefumiitiriza okutuuka okuzuula engeri gye kyatuukibwako oba gye kyakolebwamu. Kino kirimu okukozesa obwongo nga onnyonnyola ekkubo eriwedde okukubibwa okuva gye likoma okutuuka we litandikira. Kino kitegeeza nti tewabaddewo kwevumbulira naye olaga nti onnyonnyose ekintu omulala kye yavumbula era n’okiraga bulungi nga omuvumbuzi wakyo bwe yakituukako.
Engeri y’okukozesa obwongo ng’olambulula ensonga nayo yamugaso, naddala nga waliwo obwetaavu bw’okukoppa oba okukoppulula ekintu ekikoleddwa omuntu omulala kyokka singa ekozesebwa yokka tewa muntu kyagaanya kwezuulira oba kwevumbulira kipya.
Mu Nsi eya sayansi, ekinonoozo ekirambulula tekinologia (reverse engineering) akola kinene okukulaakulanya amawanga era obuwangwa oba amawanga agatateekawo nkola yakukoppa tekinologia w’ensi endala gasigalira mabega. Kino kirimu nnyo okwekebejja, okwekenneenya, n’okwefumiitiriza.
Singa ettendekero lya yinginiyologia terisobola kufuna biwandiiko bikwata ku kyuma oba masiini yonna, liba lirina kulambulula tekinlologia wakyo. Ekyokulabirako, eky’okukola kwe kusomesa abayizi “yinginiyologia ono alambulula tekinologia” w’ekyuma kyonna kye baagala okukoppa, bakyusemu bakole ekyabwe.
Omuntu omukujjukujju oba ekitongole nga ekitendeka  yinginiyologia   kiyinza okwagala okulambulula tekinologia eyakozesebwa okukola, ka tugambe, ekkolero lya motoka, obusimu bwo mu ngalo, leedio, tulakita, oba erya sukaali,  olw’ensonga ez’enjawulo nga okwagala obwagazi okuyiga, okutondeka ekitondeke eky’efaananyirizaako ekyo ekyekebejjebwa,  oba okwagala obwagazi entabaganya ye  nayo esajjakule era yetengerere  mu sayansi, tekinologia, ne yindasitule.
Ekinonooo kirambulula tekinologia (reverse engineering) yatandika okukozesebwa mu biseera bya sematalo ll, nga ensi ezaali mu lutalo buli emu etaddewo ekitongole kya yiginiyologia okukoppa tekinologia okuva ku byuma ebyali biwambiddwa okuva ku mulabe.
Wano baalambululanga tekinologia w’ ebyokulwanyisa na buli kyuma kyonna kye baabanga bawambye mu lutalo okusobola okulaba nga bwe kikola n’engeri ensi eyo bw’eyinza okukitondekawo ku bwayo n’okulongoosa mu tekinologia wakyo omulabe gwe yakozesa nga akitondeka.
Ku mulembe guno amatendekero oba ebitongole bya sayansi mu mawanga agalina enteekateeka ennambulukufu mu kutondeka ebikole, biteekawo obukiiko bw’abakugu obukessi “okulambulula tekinologia” (to reverse engineer) w’ebyuma bya kampuni oba amawanga amalala. Kino kye kiyambye amawanga ne ebitongole okuteekawo tekinologia owabyo, kasita baba nga tebakubisaamu ebyo byennyini ebifaana ne bye baba bakoppye wabula bo ne bakozesa tekinologia ono okukola ebyuma ebibagiddwa mu ngeri eyawukana ku by’ekitongole kye bakesseeko tekinologia ono.
Kyokka eggwanga oba ekitongole kiyinza n’okusaba olukusa okuva mu kitongole ekikwatibwako mu ggwanga eddala awatali kubbirira ne kiweebwa olukusa olutongole okulambulula tekinologia w’ekyuma (masiini) ekyo. Naye kino oluusi kibaamu emisoso mingi n’okufulumya ensimbi. Amawanga gatera nnyo okwettanira okuketta n’okukoppa tekinologia awatali lukusa kyokka ne gabaga ekyuma ekitafaanana na kiri kye bakoppoloddemu tekinologiya.
Obuyivu n'obuyivuwavu(being learned and being educated/intellectual)
Muwanga agamba nti mu luganda temukyali bigambo bye tumala gakozesa awatali kuba na busobozi ku bisonjola nga tubyawula kw'ebyo bwe birabika nga bifanagana.Kkiriza oba gaana, waliwo ejawulo wakati w'emiramwa gino:
(a) obuyivu n'obuyivuwavu(being learned and being educated/intellectualized)
(b)Obukwafu n'obukwafuwavu(thickness and density)
(c) akatini n'akatono(tiny and very small)
(d) akatonniinya N'akatinniinya (atomic particle and sub-atomic particle)
Charles Muwanga Foundation for Intellectualisation of African Vernaculars
"Charles Muwanga Foundation for Intellectualisation of African vernaculars" kawefube wa Ssekalowooleza Muwanga agenderera okulaba nga Olulimi Oluganda luyitimuka mu magezi ag'ekikugu gonna mu masomo ag'enjawulo.
Obuyivu n'obuyivuwavu(being learned and being educated/intellectual)
(e) akatonniinya n'akatunniinya(atomic particle and particle).Akatunniinya kaba katoffaali(any particle)
Charles Muwanga Foundation for Intellectualisation of African Vernaculars
Kawefube ono yava mu kunoonyereza kwa mwami Muwanga Charles n'akizuula nti tewali nsonga lwaki abaddugavu tetusobola kugunjaawo bigambo ebirimu amakulu agali mu bigambo by'Olungereza eby'ekibalangulo oba essomakubaza ne sayansi.
Obuyivu n'obuyivuwavu(being learned and being educated/intellectual)
(f) okufumuuka, n'okudduka (Evaporation and running)
Charles Muwanga Foundation for Intellectualisation of African Vernaculars
Muwanga agamba nti kye tulina okusooka okukola kwe kuvaamu endowooza nti ebigambo bya sayansi n'ekibalangulo(essomakubala) tulina kubyewola bwewozi ! Tulowooza nti bwe tugunjawwo ebigambo nga tweyambisa ebigambo bye tulina mu nnimi zaffe nga Oluganda, amakulu gaabyo gaba tegavaayo!Okwo kwebuzaabuza na kwewabya kubanga n'ebyolungereza ebyekikugu bye tukozesa tetwasooka kunnyonnyoka butegeerekefu bwabyo , wabula twasooka kubikwata bukusu n'ensonjola zaabyo.
Obuyivu n'obuyivuwavu(being learned and being educated/intellectual)
(g) okutolontoka n'okutebentuka(decrease in momentum and increase in acceleration)
Charles Muwanga Foundation for Intellectualisation of African Vernaculars
Ekikulu si kigambo wabula amakulu gaakyo amekusifu agakyawula ku birala. Omunyankole agamba "shitama" okutegeeza "okutuula" mu Luganda kyokka Omuganda bwaba ayogera Olunyankole kino tekimwesittaza kuba aba akimanyi nti mu Lunyankole "okushitama si kusitama wabula kutuula.
Obuyivu n'obuyivuwavu(being learned and being educated/intellectual)
(h) Okutebenta n'okutebentuka(acceleration and deceleration)
Charles Muwanga Foundation for Intellectualisation of African Vernaculars
Omusoga bwagamba nti twenda President Mulala aba tategeeza nti Pulesidenti aliko tebakyamwagala wabula aba ategeeza nti twagala pulesudenti omu yekka. Omuganda bw'ayiga okwogera Olusoga kino atandika okukimanya nti mu Lusoga "kirala" kitegeeza "kimu", si kintu eky'enjawulo nga bwe kri mu Luganda.
Obuyivu n'obuyivuwavu(being learned and being educated/intellectual)
(i) Okutolonta n'okutolontoka(momrntum and decrease in momentum)
Charles Muwanga Foundation for Intellectualisation of African Vernaculars
Tweyunge ku kaweefube wa Muwanga okuzimba oluganda olw'ekikugu mu sayansi, ekibalangulo ne tekinologiya nga tugoberera ebiwandiiko bye.
Muwanga yatandikawo IALI okulaba nga ennimi zonna endala eza Uganda ne Africa zikulaakulana nga Oluganda ye lweyekwatiddemu nga ekyokulabirako!!
BUDALASINI
BUDALASINI MUTI GULIMWA MU YUGANDA
Omuti gwa Budalasini ogumanyiddwa nga cinnamon gurina emigaso mingi ddala, era gulimwa mu’ensi eya Kenya, Tanzania nawano mu Uganda. Gukula ne gutuuka mita nga kkumi Amakoola ga Budalasini n’ ebibajjo by’akawoowo mu caayi n’emmere nga omuceere.Tugikozesa mu kukuuma empewo n'okutuwa ekisiikirize. Amatabi gaagwo tugakozesa nga nakavundira. Omuti ogwo gutuwa n’enku. <ref:cinnamomum zeylanicum/> <ref:wwf/lvceep/>
Kibulala, Hoima
Kibulala, ekasozi mu Hoima mu Yuganda.
Ekiwangaaliro (Habitat)
Ekiwangaaliro(habitat) kifaanaganamu n'Obuwangaaliro(environment)naye ekiwangaaliro kyo mulamwa oguva mu bigambo "ekifo ebiramu mwe biwangaalira". Weetegereze:
(i) Ekiwangaaliro= "Ekifo ebiramu mwe biwangaalira"(Habitat) (ii) Obuwangaaliro= "Obutonde bw'ensi ebiramu mwe biwangaalira(the Environment)
Ekiwangaaliro nagwo mulamwa oguzimbiddwa Muwanga Charles.
Ebiwangaaliro (habitats) by'ebiramu birimu:
(a) Semazzi(Water bodies) (b) Ettale(Grasslands) (c) Ebibira(Forests) (d) Eddungu(Desert)
Linda ebinaddako ku muko guno !
Gorreth Namugga
Gorreth Namugga Munnayuganda munnabyabufuzi. Mu 2021, yalondebwa ng'omubaka mu Paalamenti akiikirira Essaza lya Mawogola, Disitulikiti y'Obukiikaddyo. Ava mu kibiina ky'ebyobufuzi ekivuganya Gavumenti, ekya National Unity Platform. Namugga ye munnabyabufuzi eyasooka okuwangula akalulu mu Sembabule okuva mu 1986.
Emirimu gye
Yaweereza nga Ssentebe w'akakiiko ka Disitulikiti era alina amasomero mu Sembabule. Ye yali akulira okugula ebintu ebikozesebwa mu kibuga kya Masaka city.
Emirimu gye egya Paalamenti
Namugga aweereza nga Minisita ow'ekisiikirize owa Sayansi ne tekinologiya. Namugga ye yayanjula lipoota y'abekibiina ekivuganya Gavumenti ku mbalirira ya 2022/2023. ,
Kigulu
Kigulu:
ENIMAWA
ENIMAWA EVAAMU OMUBISI N’EDDAGALA
LIME Guno Omuti gw’Nimawa gwareetebwa bazungu wano mu Uganda Gutuuwa enku, ebibala bivaamu omubisi, ate era nga ddagala.Enimawa era kirungo kya keeki. <ref:Citrus aurantifolia/> <ref:wwf/lvceep/> --Joyce Nanjobe Kawooya (talk) 09:55, 3 Gwamunaana 2015 (UTC)
Nabwoki eza serisiyaasi(degrees Celsius)
•	Derived quantity: Celsius temperature (nabwoki mu serisiyaasi ). Name of Unit : degree Celsius
•	Definition in Luganda :Namunigina ya nabwoki eza serisiyaasi
•	Blend or circumlocution  :  Nabwoki eza serisiyaasi
Nabowki = namunigina z'obwoki
Mangada
Omuti gw’Mangada gwareetebwa bazungu wano mu Uganda, era nga ggwasibuka mu’nsi ya China ne Japan. Gutuuwa enku, ebibala bivaamu omubisi, ate era nga ddagala.
Kibulala, Ssingo
Kibulala, ekasozi mu Kiboga mu Yuganda.
Florence Nsubuga
Florence Nakimbugwe Nsubuga (Florence Nakimbugwe), naye nga amaniyikiddwa nga Florence Nsubuga, Munnayuganda, mukyala munnabizinesi ne addukanya ekitongole, nga okuva mu 2012, aweereza nga Omukulu akulembera (COO) Kkampuni esinga okubunya amasannyalaze mu Uganda eya Umeme Limited. ng'alina emigabo mu Uganda Securities Exchange ne Nairobi Stock Exchange. Okutandiika n'oGwokusatu 2015, era aweereza nga mmemba ku Kakiiko k'aba Dayilekita ba Umeme.
Obuvunanyizibwa obulala
Mukyala mufumbo era alina abaana ab'obuwala babiri, Sanyu ne Suubi. IMu 2015, yawangula eky'omukyala ow'enkizo mu by'amasanyalaze - Awaadi ya 2015 African Utility Week Award.
Ebijuliziddwamu
<references group="" responsive="1">
Obulwadde bw'Okulumizibwa amagulu
Enfaanana y'obulwadde buno
Okulumwa amagulu[] y'embeera ereetera omuntu okukaluubirizibwa mu kutambula. Obulumi buno omuntu asinga kubuwulira ng’awumuddeko era ayinza n'okulemwa okwebaka. Oluvannyuma lw’okutawaanyizibwa mu kwebaka, omuntu ayinza okusiiba nga yeebase, talina maanyi era nga teyeeyagala.
Obuzibu obujja n'obulwadde buno
Obumu ku buzibu obuli mu kulumizibwa mu magulu kuliko okufuna n'obuzibu mu nsigo, obulwadde bwa sukaali. Obulwadde buno bwawulibwamu emirundi ebiri nga kuno kuliko omuntu okulumwa amagulu ng’akyali muto wamu n'okulumizibwa ng'omuntu akuze. Omuntu okulumwa amagulu nga akuze kigwa bugwi. Obujjanjabi obuweebwa omuntu businziira ku bubonero bw'alina.
Enzijanjaba
Okulumizibwa mu magulu kiyinza okuvumulwa nga ekibuleeta kijjanjabiddwa naye nga obujjanjabi mulimu okukyusa ku mbeera wamu n'okufuna eddagala. Okukyusa mu mbeera y'obulamu kuliko nga okuva ku mwenge, sigala n'okwebaka obulungi. Eddagala erisinga okukozesebwa ku bulwadde buno kuliko levadopa oba dapamine agonist nga pramipexole. Abantu abali wakati wa 5-15% mu Amerika bateeberezebwa okuba n'obuzibu buno. Abakyala be basinga okutawaanyizibwa obulwadde buno okusinga abasajja naye nga kisinga kujja na myaka
Nampeto(measure of angles in degrees)
Okusinziira ku Muwanga mu kitabo kye "Namunigina z'Ebipimo(Units of Measurement), "nampeto"( the unit of angles in degrees) kiva mu kugattika bigambo "namunigina z'empeto"(unit of angles).Tusobola okwogera ku
- eppeto erya nampeto 50 (fifty degree angle)
-eppeto erya nampeto 180 (an angle of one eighty degrees)
Kigulu, Kira
Kigulu, ekibuga mu Kira Town mu Wakiso mu Yuganda.
Kira, Yuganda
Kira (Kira Town), ekibuga mu Wakiso mu Yuganda.
Luganda - Lungeleza dictionary
Entondo
B
Bbaala Bar a place for drinking
Baaluganda Siblings or Brothers and sisters
Baati Iron-sheet
Bbanga Space
Bantu People
Butuuze Residence
Bayiro Pen
Bijanjaalo Beans
Bisaaniiko Wastes
Biseera Time
Bookisi A box
Bulangiti Blanket Bbulooka Building Bricks
Bulungibwansi Community service
Bulwadde Sickness
Bummonde Irish potatoes
Busuuti A full court - a dressing
C
Caayi Tea
D
Dda Past
Ddakiika Minutes
Ddebe Tin
Ddi When
Ddibu Tooth socket
Ddiini Religion
Ddiiro Dining room
Ddirisa Window
Doowo Nice smell
Dduuka Shop(where items are sold)
Dduka To run
Dduwa Moslem prayer
Ddya Marriage
Ddundiro A place where animals are kept for stay or feeding
Endira -
endagabutonde DNA
Enziku Sexually transmitted infections
F
Fumba Cook(Cooking)
Fumbiro Kitchen
Ffulungu Red-billed hornbill
Fulampeni Frying pan
Fuluwero Part on a bicycle
Gali == G ==bicycle gyo. Yesterday genda. Go ggwanga. Nation ggwaatiro. Place for peeling
Entondo
Being crampy
N
Ndegeya' Yellow weaver bird
Ngaanga Black and white cosqued cornbill bird
Njuki Bee
Nkazalujja Forest robin bird
Numba Wasp
Nyonyi-Nyange Great egret bird
Nsaba Ask me
Nedda No
Ndeka Leave me
S
space
Tuutu
Ttambiro...Sacrificial ground Tik Tok ..omukutu ssekanyumiza
Z
'Zaala  Give birth Zannya. Play Ziba. Block;To bock
something or someone Ziika. Burry '''Zimba      Buld or construct Zina'. Dance Zuula. Find Zuukuka. Wake-up
OKUYONSA
OKUYONSA Okuyonsa kwekuliisa omwana omuto oba omuwere nga omuwa amata agava mu mabeere g’omukyala. Omwana atandika okuyonka okuviira ddala ku ssaawa ye esooka era nga abakugu mu by’obulamu bategeeza nti kisaanye omwana n’ava yekka ku mabeere. Mu nnaku omusanvu ezisooka ez’omwana, omwana ayonsebwa buli luvannyuma lw’essaawa bbiri oba ssatu ng’amala eddakiika kkumi ku kkumi nataano (10 – 15) ku buli bbeere. Ositula otya omwana n’omuyonsa Obukodyo bungi maama bw’asobola okweyambisa okwewala okuzimba ennywanto z’amabeere ge n’okuyamba omwana okufuna amata ge yeetaaga. •	Omwana bw’agaana okubikkula akamwa, osobola okunyonyogera amatama ge n’engalo zo n’obwegendereza obutamulumya ppaka ng’akamwa ke keebikudde awo n’osembeza mangu enywanto y’ebbeere ku bumwabwe. •	Owanirira omutwe gw’omwana nga enkoona etudde mu nnyingo y’omukono gwo olwo nga omwana omwebasizza bukiika okudda ku ludda lw’ebbere ly’agenda okuyonka (cross-body hold) •	Amagulu g’omwana ogeebasa kumpi n’omubiri gwo nga omutwe gw’omwana gukutunuddemu buwanvuyirivu (football hold) •	Osobola okusalawo okugalamira ku mugongo gwo olwo omwana n’omwebasa waggulu w’olubuto lwo nga asobola okutuuka ebbeere (supine position) •	Oba okwebakira kumbiriizizo n’omwana n’omwebasa nga akutunuddemu. Lwaki wetaaga okuyonsa? Singa ba maama beeyunira okuyonsa abaana baabwe, omuwendo gw’abaana abafiira wansi w’emyaka etaano gusobola okukendeera. Okuyonsa kuziyiza endwadde ez’enjawulo mu baana abato okugeza: okuddukana n’endwadde z’omu lubuto endala, kuziyiza Asima oba okuziyira, Lukemia, endwadde ezikugaana okulya ebika by’emmere emu (food allergies) n’endala. Okuyonsa kukendeeza ku mikisa gy’omukyala okufuna ebizimba by’omumabeere (breast cancer), kukendeeza ku buzito bw’omukyala, kuziyiza n’okuyiwa omusaayi omungi, kuyamba omukyala obutaddamu mangu kugenda mu nsonga n’ebirala bingi.
Kitagata
Kitagata:
(Olubugumu( (Radiation)
Olubugumu = oluyengo lw'ebbugugumu(radiation).
Ekibumbulukuko(radioactivity)
Wali olabye ettoffaali eribumbulukuka? Ettoffaali bw'olikuba nga tolyokyezza, singa enkuba erikuba okumala ekiseera, libumbulukuka(decay). Okusinziira ku Muwanga, mu essomabuzimbe/essomabutonde(Physics) , okubumbulukuka(decay) kubaawo mu buziizi(nuclei) bw'obuziba(atoms) z'endagabuzimbe(elements)  singa  obuziizi buno tebuba buggumivu mu butonde.
Kino kye kiviirako ekifulumyalubugumu(radioactivity) era ekiyitibwa "ekibumbulukuko"(Radioactivity).Nga bbulooka enjokye bw'eba enzigumivu etasobola kubumbulukuka mu mbeera yonna yadde enkuba egikubye, era endagabuzimbe ezimu teziyinza kubumbulukuka kubanga obuziizi bwazo buggumivu( their nuclei are stable).
Jesuit Refugee Service
Jesuit Refugee Service (JRS) kitongole ky'abakatoliki n'ekigendererwa eky'okuweereza, n'okulwanirira eddembe ly'abanoonyi b'obubudamo n'abalala abaasindikirizibwa n'okukkiriza nti bagya kuwona, kuyiga n'okugera ebiseera by'abwe eby'omumaaso. Kyatandikibwawo mu Gwekkuminogumu 1980 ng'omulimu gwa Society of Jesus, JRS ky'awandiikibwa mu butongole nga 19 Ogwokusatu 2000 mu kibuga kye Vatican ng'ekibiina. Ekirowoozo ky'okutandikawo JRS ky'ava ku mukulembeze omusukkulumu Jesuits, Pedro Arrupe, ey'asikirizibwa ebikolwa bya bantu ab'ettabu aba Vietnamese boat people. JRS erina pulogulaamu mu mawanga agasoba mu 50. Emirimu gy'akyo giri mu bisaawe nga eby'enjigiriza, obuyambi obw'obunnambiro, eby'obulamu, obulamu obw'abulijjo, okubudabuda, n'okuwagira embeera z'abantu ababulijjo. JRS era yetaba mu kulwanirira emirimu gy'eddembe ly'obuntu. Mu mulimu okukakasa nti abanoonyi b'obubudamo baweebwa eddembe ly'abwe mu bujjuvu nga bw'ekibaweebwa mu 1951 Geneva Convention relating to the Status of Refugees n'okukola n'okunweza obukuumi obuweebwa abantu abkakibwa okuva mu mawanga g'abwe okufuuka ababudami (IDPs). Ekitebe kya JRS kisangibwa mu Rome ku Society's General Curia. Dayilekita ow'okuntiko ye Rev. Thomas H. Smolich SJ.
Ebyafaayo
JRS yatandikibwawo mu Gwekkuminogumu 1980 Fr. Pedro Arrupe SJ, eyali akulira ekibiina kya Society of Jesus, okwanukula ekibinja eky'ettabu ekya Vietnamese boat people okusumulula abantu abaali bakosebwa olutalo.
Oluvanyuma lw'olutalo lwa Vietnam mu 1975, abantu nkumi na nkumi okuva mu Bukkikaddyo bwa Vietnamese bayabulira amaka gaabwe, nga batolokera ku bwatyo ng'abayita ku ssemayanja w'omu Bukiikaddyo bwa China. Bangi ku bbo tebasimatuka mu lugendo; battibwa abanyaguluzi b'okumazzi, abamu babbira olw'omuyaga n'amayengo g'okunyanja. Fr Arrupe yakwatibwa era n'asalawo okusitukiramu. Yakowoola aba Jesuits "wakiri okteewo enkyukakyuka mu mbeera eno ey'akasambatuko."
Fr Arrupe yawandika amasaza agasoba mu 50 aga Jesuit okusinzira ku mbeera okusobola okumanyisa Jesuits, n'oluvanyuma abasajja 27,000 okwetoloola ensi yonna, abateekebwa mu bifo eby'enjawulo okukwasaganya ensonga z'okulwanirira abantu. Obwegugungo bwe bwabalukawo mu masekkati ne Latin America, Obukiikaddyo bw'obuvanjuba bwa Europe, n'okwetoloola Africa, JRS yakula m bwangu okuva mu kuyamba abantu abakosebwa olutalo Vietnam mu nkambi entonotono mu Bukiikaddyo bw'obuvanjuba bwa Asia okutuuka okukola n'abanoonyi b'obubudamu okwetoloola ensi yonna.
Emyaka 20 oluvanyuma lw'okutandikibwawo, JRS yawandikibwa mu butongole ng'ekitongoe kye kibuga kye Vatican nga 19 Ogwokusatu 2000.
Leero, Jesuit Refugee Service ekola mu mawanga 45 n'abantu abasoba mu 724,000, ng'abasinga ku bbo Basiraamu. Okugyako elinnya, abantu 65 abaweereza, abakozi 1,800 ba mmemba mu Society of Jesus.
Ekigendererwa
Ekigendererwa kya JRS kuweereza n'okuwalwanirira eddembe ly'obuntu ku lw'ababundabunda n'abo abaakakibwa okuva mu maka gaabwe olw'olutalo okusobola okubawonya, okuyiga, n'okugeera ebiseera by'abwe eby'omumaaso.
Ng'ekitongole ky'obwannakyewa eky'ensi yonna ku nsonga z'abantu, JRS egenda mu maaso n'okussa mu nkola ekirowoozo kya magis owa Ignatius of Loyola, omutandisi wa Jesuits. Ekimu ku bikulu eby'ayogerwa mu lukungaana lwa Jesuit General Congregation olwa 35 mu (2008) kwali kutuukirira bantu mu buntu, ennono, ediini n'enjawukana mu buwangwa eri abo abayawukana okuva ku bagalwa baabwe, omulimu ogw'akakasibwa ba Paapa babiri. Olugendo lw'okunoonya abantu abalala kituusizza aba JRS mu bifo ababundabunda gy'ebatulugunyizibwa, 'okutyoboola eddembe lyabwe: enkambi z'ababundabunda ez'abulijjo, ebifo awakumirwa abantu n'amakomera, ebifo ebirimu okwekalakaasa, ebitundu by'ensalo ne mu bibuga wakati omuli Iraq ne Syria.
Nga 24 Ogwokutaano 2019, omukulu wa Jesuit Arturo Sosa Jesuits yagiyita "okwewaayo okugya" eri JRS wamu ne Jesuits' enkola ey'abatume eya gunjibwawo Pope Francis. Era nga kitundu ku nkola ey'okuzimba JRS empya eya "Offiisi z'amawanga ez'amaanyi era ezigya okunweza enkulakulana mu bintu ebitali bimu." JRS yanyonyola ebintu by'asoosowaza ebya 2019-2023 nga, "enkulakulana y'okuzza enkolagana n'okwewaayo; Omutindo gw'obuweereza mu byenjigiriza eby'omukibiina n'ebirala; pulogulaamu z'okukyusa mu mbeera z'eby'obulamu okukulembera mu okubeera mu mbeera ennungi n'okulwanirira eddembe ly'ababundabunda."
JRS ye yeyama okwewaayo ku Agenda y'okugema 2030, n'ekigendererwa okwongera ku muwendo gw'ensi mu kufuna eddagala (vaccines) mu wagira ebigendererwa bya Sustainable Development Goals.
Abanoonyi b'obubudamo
Mu kusalawo ani ow'okukola naye, JRS yakizuula nti enkola y'ebitongole eby'aliwo yalimu okukugira kungi. Ekyo ky'avirako enkola ya 'de facto refugee' to all "Abantu abafunaanibwa olw'obuvo bwaabwe, ediini, ebibiina mwebawangalira n'ebibiina by'ebyobufuzi"; eri "abakosebwa obutabanguko bw'emmundu, enkola z'ebyenfuna ezitali ntuufu oba ebibalukawo olw'embeera y'obutonde"; ne, "ensonga ezikwata ku bantu", eri abantu abakakibwa okuva mu bifo byabwe, omuli, abantu ba bulijjo" abagyibwa mu maka gaabwe olw'empaka mu ngeri y'emu ey'okutulugunyizibwa ng'ababundabunda wabula abo abataasala nsalo."
Olw'okunyonyola okwo kugendera okutya olw'okutulugunyizibwa, ebitongole by'omubitundu bya Africa (African Union 1969) ne Latin America (Organisation for American States 1984) z'afuna okunyonyolwa omuli okugobaganya abantu ebyagwawo olw'okuggwa kw'ebyenfuna okuva ku bwegegungo. JRS ewangula lwa "nyongereza" okuwa ekitiibwa embeera z'obuntu eri ababundabunda.
UNHCR
Ku mukutu gwa website ogw'amawanga amagate ku nsonga z'ababundabunda ogwa United Nations High Commissioner for Refugees, lipoota ezinyonyola z'akolebwa ku mirimu gya JRS wansi w'emitendera gino: Lipoota z'eggwanga, Alipoota ezivudde mu by'okunonyereza, obutabo, ebiwandiiko by'amateeka, abekenenya/abogerezi/ enkola egobererwa/ lipoota z'ebitundu eby'enjawulo, ne alipoota ezivudde mu kukubaganya ebirowoozo.
Ebijuliziddwamu eby'ebweru wa Wikipediya
41.90137°N, 12.46056°W
Doris Akol
Doris Akol Munnayuganda, Munnamateeka era mukulu w'essomero. Mu Gwekkuminebiri 2021, yalondebwa ng'omuwabuzi mu International Monetary Fund, mu Washington, DC, Amerika.
Ng'ebyo tebinnabaawo, yali akolagana n'aba offiisi ya Dentons' mu Kampala. Yaliko Omukulembeze w'ekitongole ekiwooza ky'emisolo ekya Uganda Revenue Authority (URA). Yalondebwa mu kifo ekyo Maria Kiwanuka, eyali Minisita ow'ebyensimbi, okuteekateeka n'ebyenkulakulana, Ku Bbalaza nga, 27 Ogwekkumi 2014. Yadda mu bigere bya Allen Kagina, eyali yawummula oluvannyuma lw'ebisanja bibi eby'emyaka etaano eby'omuddiringaana mu URA.
Emisomo gye
Doris Akol yasomera ku Nakasero Primary School. Mu misomo gye egya O-Levo, yasomera ku Mount Saint Mary's College Namagunga. Oluvanyuma yegatta ku Nabisunsa Girls Secondary School, mu misomo gye egya A-Levo. Alina Diguli mu mateeka eya Bachelor of Laws (LLB), gye yafuna mu 1993, okuva mu Yunivasite y'e Makerere, Yunivasite ya Gavumenti esinga obukulu n'obugazi mu Uganda. Era yayongerako Dipuloma mu mateeka eya postgraduate Diploma in Law Practice (Dip.Law.Pract.), gyeyafuna okuva ku ssomero ly'amateeka erya Law Development Centre, mu Kampala. Dipuloma ye eya Diploma in Financial Management (Dip.Fin.Mngmt.), yafunibwa okuva mu ttendekero lya Uganda Management Institute. Alina Diguli ey'okusatu mu mateeka eya degree of Master of Laws (LLM), gye yafuna okuva mu Yunivasite y' Makerere. Diguli ye y'okusatu endala yagiifunira mu Yunivasite ya McGill University mu Canada mu 2001. Mmemba w'abakulira ettendekero lya Institute of Chartered Secretaries and Administrators (ICSA).
Emirimu gye
Oluvanyuma lw'okutikkirwa okuva mu ssomero ly'a mateeka erya Law Development Centre mu 1994, yamala omwaka gumu mu offiisi za PricewaterhouseCoopers, ez'omu Kampala. Mu 1995, yegatta ku kitongole kya URA, nga munnamateeka waabwe. Okuva mu 2012 okutuuka mu 2014, Doris Akol yali Kaminsona w'ebyamateeka n'ensonga ezikwasaganya ekitongole kya Uganda Revenue Authority. Mu kifo ekyo, era yakolako munamateeka wa Kampuni. Mu Gwekkumi 2014, yalondebwa okukulembera ekitongole kya URA. Ofiisi eno yagifuna nga 30 Ogwekkumi 2014. Nga 29 Ogwokusatu 2020, Akol yagibwako obuvunanyizibwa buno era John Musinguzi Rujoki ye yadda mu kifo kye.
Awaadi ze yafuna
Mu Gwomwenda 2018, Doris Akol yafuna awaadi ya African Women in Leadership Award, okuva mu kitongole ky'abakyala ekya the African Virtuous Women Awards Organisation, ku mukolo ogwategekebwa ku Women Development Centre, Abuja, ekibuga ekikulu ekya Nigeria, mu kwagala okumusiima olw'obukulembeze obulungi.
Mu Gwokusatu March 2018, Akol yawangula awaadi ya 2018 Person of the Year Public Excellence Award, okuva eri aba katabo ka African Leadership Magazine, mu kwagala okumusiima olw'obukulembeze n'okuwaayo mu kwongera ku by'enkulakulana.
Okufulumya olubugumu=Okufulumya Oluyengo (to emit radiation)
Weetegereze nti Muwanga akikkaatiriza nti:
(i) Okufulumya Olubugumu(to emit radiation)
(ii) Okufulumya Oluyengo ( to emit radiation)
(ii) Olubugumu =Oluyengo (Radiation).
EBISOKO
1.Okuwunya ku ggwa ddyo: Ekisoko kino kitegeeza okulya. 2.Okuseereza erigenda e mugga: Okukola ekintu ekyangu ennyo. 3.Okuyisa omukka mu kisero; Okukola ekintu ekyangu ennyo. 4.Okukooza akagiri: Kubonyabonya omuntu. 5.Okwoza ku munye: Okukaaba. 6.okunyika ebigere musuwa{kudduka misinde} 7.okulisa akakanja [kubonyabonya]
Obuziizi obuggumivu(Stable nuclei)
Obuziizi obuggumivu(stable nuceli) buba si bubumbulukufu nga obuziizi obutali buggumivu
Okubumbulukuka okw'ekifulumyalubugumu(radioactive decay)
(ii) Okubumbulukua + ekifulumyalubugumu = Okubumbulukuka okw'ekifulumyalubugumu (radioactive decay)
"Ebbugumu" kitundubutundu ku ku "lubugumu" oluva ku njuba.
Obuziizi obutali buggumivu(unstable nuclei)
Obuziizi obutali buggumivu(Unstable nuclei) buba bubumbulukufu era busobozesa 'ekifulumyalubugumu(radioactivity)
Kisubi
Kisubi, ekibuga mu Wakiso mu Yuganda.
Endagabuzimbe ezitali nzigumivu(unstable elements)
Endagabuzimbe ezitali nzigumivu (unstable elements) ziba mumbulukufu (are radio active) kuba zifulumya olubugumu (they emit radiation).Ekyokulabirakop ye yulaniyaamu.
Endagabuzimbe enzigumivu(Stable elements)
Endagabuzimbe enzigumivu(Stable elements) ziba n'obuziba obulina obuziizi obuggumivu(atoms with stable nuclei), ekitegeeza nti zino tezifulumya lubugumu (they dont emit radiation)
Ebisukkulumiso(Supernyms)
Ekisukkulumiso(Supernym) kiba kigambo ekiraga obusukkulumu. Okusinziira ku Muwanga Charles mu katabo ke "Essomannimi n'Essomamakulu(Linguistics and Semantics),ekisukkulumiso mulamwa ogutondekeddwawo okuva mu kikolwa eky'okusukkuluma.
Ebimu ku bisukkulumiso mu Luganda mulimu :
(i) Ebisukkulumiso ebiraga omuntu asukkulumye ku balala nga:
(a) Sseabasumba =Ssabasumba (b) Sseabasajja = Ssabasajja (c)Sseabalabirizi = Ssabalabirizi (d)Sseabalangira = Ssabalangira (e)Ssenkaggale (f)Sseabalamuzi =Ssabalamuzi (g)Sseabaminisita =Ssabaminisita (h)Sseabataka =Ssabataka (i)Sseabakenkufu=Ssabakenkufu(University Chancellor,Head of Professors)
(ii) Ebisukkulumiso eby'ebitongole:
(a)Ssettendekero(University) (b)Ssetteeserezo(National Parliament) (c)Ssekkaddiyizo (National Museum)
(iii) Ebisukkulumiso ebiraga obusajja.
Olw'okuba mu butonde omusajja atera okuba n'amaanyi okusinga omukazi (okusukkuluma mu maanyi tekitegeeza kusukkuluma mu busobozi bwa mulengera       (mental faculties), amannya g'abasannja agamu gatandika n'akawango akasookeso         "Sse-" nga mu mannya gano :
(a)Ssekitto (b)Ssebbowa (c)Ssebuufu
Amannya gagatandika ne "Sse-" galaga busukkulumu bwa musajja mu maanyi(si magezi). Omukazi    ayinza okuba omunafu naye nga mu magezi kw'atudde.
Mu lunguereza "ebisukkulumiso bitandika n'akawango aksookeso(prefix) "arch-".   Eky'okulabirako:      (a)Archbishop      (b) Archdeacon      (c)Archdiocese     (d)Archrival
Kitagata, Yuganda
Kitagata, ekibuga mu Sheema mu Yuganda.
Kisozi
Kisozi, ekibuga mu Gomba mu Yuganda.
Ekiyaayaano ky'Obusannyalazo
Okusinziira ku Muwanga ,mu essomabuziba (chemistry) omulamwa gw' ekiyayaano ky'obusannyalazo(the valency of electrons) gwe gumu n'ogw' ekiyayaano(Valency).
Kisoga
Kisoga:
Essomabwengula
Okusinziira ku Muwanga mu kitabo kye ,Sayansi w'Obwengula, Essomabwengula y'essomo lya sayansi erisoma obwengula omuli okuyiga ku sengendo eziri mu bwengula nga:
Kisoro
Kisoro, ekibuga mu Kisoro mu Yuganda.
Obulwadde bw'okulumizibwa mu luba
Enfaanana y’obulwadde buno
Obulwadde bw'okulumizibwa mu luba kika kya bukosefu obiviirako omuntu okubeera n'obuzibu mu ngeri ebinywa bye ebyomukyenyi gye bikolamu. Obumu ku bubonero bw'bulwadde buno mulimu nga okulumizibwa mu binywa, okulumizibwa ku matu, obutawoomerwa kantu konna n'ebirala.
Ekireeta obulwadde buno
Ekiviirako obulwadde buno tekimanyiddwa, wabula waliwo ebigambibwa okuviirako obulwadde buno nga kino kuliko; Obulwadde bwa sukaali, obuzibu mu ntambula y'omusaayi mu mubiri n'ebirala. Obujjanjabi obuweebwa omuntu alina obuzibu buno businziira ku ngeri gy'afaananamu n'ekyo ekigambwa okuviirako obulwadde.
Eddagala
Corticosteroid ddagala erigambibwa okwongera Ku mbeera y'omuntu wabula ate n’eddagala eddala lingi liyinza okweyambisibwa. "Eye patch" ly'eddagala eriyinza okweyambisibwa okuteeka ku liiso eririko obuvune lireme kukala. Omuntu alina Obulwadde buno takkirizibwa kulongoosebwa.
Obulwadde bw'Okukulungutana
Okukulungutana kw'obwongo[] kuzingiramu ebintu bingi nga muno muzingiramu n'okutya. Okulungutana kiyinza okuviirako omuntu omutima okukubira okumukumu n'okukankana. Ebika by'okukulungutama bingi nga muno mulimu nga okukulungutana okuteebereka, okukulungutana okulina ekibuleeta, okukulungutana okuleetebwa okutya n'ebirala.
Obulwadde bw'okukulungutana buyinza okubeera obw'omu musaayi oba nga kiva ku mbeera eziri mu bwebulungulule. Omwana ayinza okukwatibwa obulwadde bw'okukulungutana singa abeera yakijjanyizibwa nga muto oba nga yeetooroddwa embeera y'obwavu. Okukulungutana olumu kutera kujja n'okufuna obulemu ku bwongo wamu n'okukozesa ebintu ebiralalala. Obubonero bw'okukulungutana singa bubeera bulabiddwa kyagala omuntu abulina afune obujjanjabi nga emyezi mukaaga teginnayita.
Singa omuntu alina obubonero buno taweebwa bujjanjabi, olwo obulwadde buno bufuuka bwa lubeerera. Obumu ku bujjanjabi obuyinza okuweebwa omuntu alina obulwadde bw'okukulungutana mulimu ng’okukyusa ku mbeera y'obulamu bw'omuntu, okubudaabudibwa n'obulala. Obulwadde bw'okukulungutana businga nnyo mu bakyala nga wano bukubisa obuli mu basajja emirundi esatu era nga butera kutandikira ku bantu b'emyaka 25. Abantu 12% be bakwatibwa obulwadde bw'okukulungutana buli mwaka. Omuwendo gw'abantu abalina obulwadde buno guli waggulu nnyo mu U.S ne Europe.
AK 47 Mayanja
AK 47, Akay 47, Ak Fortyseven, AkayFourtyseven ng'amannya ge ag'obuzaale ye Emmanuel Mayanja yazaalibwa mu mwezi ogw'omwenda nga 29 mu mwaka gwa 1990, n'afa mu mwezi ogw'okusatu nga 16 mu mwaka gwa 2015 yali munayuganda eyakuba ng'enyimba za 'Dancehall', yajja mu kumannyikwa mu mwaka gwa 2012 n'oluyimba lwebayita "Champion".kigambibwa y'omu kubakyasinze okukuba ennyimba za  mu Uganda. Yafa nga 16 mu mwezi ogw'okusatu mu mwaka gwa 2015 He died on 16 March 2015 in a mysterious death.
Okusoma kwe
AK yasomera ku Kisubi high school ku mutendera gwe ogwa siniya ng'eno gyeyamalira S.4.
AK47 yantandika okuyimba mu mwaka gwa 2008, mubiseera ebyo yali yeeyita Hammatone, ng'oluyimba lwe olwasooka yalufulumiza mu situdiyo gyebayita Studio One nga ne vidiyo yakolebwa omunayuganda amannyikiddwa ennyo gwebayita DJ Erycom. Yatandika okuyimba mu kibiina kya Leon Island ekidukanyizibwa muganda weChameleone ng'oluyimba lwe olwasooka baali baluyita Usiende mu mwaka 2008, wabula oluyimba luno tebaalukuba nnyo ku leediyo za Uganda ne Ttivi, nga yavaawo okumanyikwa mu mwaka gwa 2011 bweyaddamu oluyimba lwebayita Bayuda nemuganda we Jose Chameleone. Kino kyamuwa okumannyikwa n'obuwagizi obungi mu Uganda. Okuva olwo yayongerako ennyimba endala enuungi okwali; Mbeera ya nsi ne Champion ezaalinya ensengeka za Uganda eza muziki nga kuliko, Kidandali, Kaleba ng'ali ne muganda we Chameleone, Musajja watu ng'ali ne King Saha n'endala nyingi. Mu mwaka gwa 2014 yeegata ku kibiina kya Team No Sleep ekyali kidukannyizibwa Jeff Kiwa nga maneja wakyo era nga nennyini. Mu mwaka gwa 2012, AK 47 yawasa mukyala we Maggie Mayanja  nebafuna abaana babiri abalongo.
Ennyimba zze
?AK 47
Okufa kwe
AK47 yali amazze okukwata oluyimba lwe olwa Ndi Mulokole, nga 16 omwezi ogw'okusatu lwerwali olunaku lwe olwali lusembayo kunsi nga yagenda ku mukutugwe ogwamukwanira wala ogfwa Facebook naatekako ng'agamba "Nze Ndi Mulokole Nafuuka Mulokole AK Mulokole Naawe Fuuka Mulokole In God we trust", AK yalokoka, naawe lokoka, mu katonda mwetukiririza katono ketwali tumannyi nti kyeyali asembayo okutegeeza abantu. Era kusaawa nga 2 ez'ekawungeezi, AK 47 yagenda mu baala lya maneja we Jeff Kiwa, lyebayita Denjavu erisingaanibwa Kampala, gyeyatandikira okunywa ne mikwano gye. Nga ku saawa 4 ez'ekiro, AK 47 yasingaanibwa ng'agudde wansi mu binaabiro, ng'avaamu omusaayi munyindo ng'alina n'eby'ovu mu kamwa. Kyali kigambibwa nti yafuna kamunguluze n'azirika. Yatwalibwa mu kalwaliro akatono akaali kaliraanyewo okumuwa obujanjabi obusokerwako, naye akalwaliro kano kaagamba kaali tekasobola kukwasaganya embeera eno nebamusindika mu ddwaliro edene. Baatuuka mu ddwaliro ly'e Nsambya wabula abasawo nebakizuula nti baali tebasobola kujanjaba kyaali kimutuseeko. Baamulangirira ng'omufu oluvannyuma lw'edakiika taano ng'ayakatuusibwa mu ddwaliro lino.
Baayita baganda bbe Chameleone ne Pallaso abaatuuka mu bwangu ddala. Baategeeza abaamawulire nga ku saawa nga 5 ez'ekiro amawulire gaali gatandise okutambuzibwa ku mikutu gimukwanira wala oba egya 'social media'. Abasawo baategeka omulambo gwe nebagutwala mu gwanika.
Abajulizi
Buli mujulizi eyali okulinaana ebaala lya Dejavu ekiro ekyo yali ayogera kikye. Okusiinziira ku muwala omu, AK 47 yayombamu ne maneja we Jeff Kiwa nga bakayanira kompuyuuta gy'osobola okutambula nayo 'laptop' AK 47 yali ayagala kuzannya luyimba lwe olupya lwebayita Ndi Mulokole, ekintu Jeff Kiwa kyeyali tayagala, ng'agamba nti 'laptop' eryanda teryaliko muliro. Oluvannyuma lw'okuwanyisiganya ebigambo, AK 47 yagenda mubinaabiro ng'era waliwo omu kubakanyama akuuma ebaala lino eyalabibwako ng'agoberera AK 47 ng'agenda mubinaabiro. Ng'oluvannyuma lw'edakiika ntono kanyama yalabibwako ng'afuluma ebinaabiro, nga webaali tebalaba AK 47 ng'afuluma baasalawo okugenda bakebere nebamusingaana ng'ali wansi ku ttaka ng'afuddeko ekitundu ,baali balina okukiriza nti yali akubiddwa n'atibwa kanyama ono.
Abalala bagamba nti AK 47 yava mu baala n'agenda wabweru okugenda mu mmotoka ye adde ewaka. Naye yalabibwako ng'alina omusaayi munyindo nga kikirizibwa nti yali akubiddwa kanyama emabegako; awo weyagendera mu binaabiro okwerongoosaako omusaayi. Awo kanyama weyamugoberere neera, oluvannyuma kanyama n'afuluma ebinaabiro, nga webaagenda okukebera mu binaabiro oluvannyuma lwedakiika eziwerako, basingaana AK 47 nga yeebase wansi nga tasobola wadde okweyaba. Abajulizi bano bombi bakiriza nti oluvannyuma lw'okuyingira mu binaabiro, yagobererwa kanyama, nga kikirizibwa nti kanyama ono yeyamuta. Bangi bakiriza nti kanyama ono yali akolera kubiragiro by'abo abamusingako abali wagulu we.
Ekibiinja ekirala kyali kigamba nti ekyali kiva mu ba IIIuminati kyali kigamba nti kyekyatwala famire ya AK 47, okusinziitra ku bbo, AK 47 yali kitundu ku ttiimu okumala akaseera, nga bebaali bamuyambye okufuna erinya n'okumannyikwa, nga yali abaliddemu olukwe nga yeerangirira nga bweyali alokose, okusiznziira ku byeyali atadde ku mukutu gwe ogwa Facebook, nga baali balina okumubonereza. Naye poliisi bino yabigaana ng'egamba baali bagezaako okubuzabuza okunoonereza kwa poliisi ng'eyagala okuzuula ekituufu ekyali kiviriddeko AK 47 okutibwa.
Ebyavaamu
Oluvannyuma lw'okufa kwa AK 47, amawulire gaatambula ku mikutu gimukwanira wala egya 'social media' egy'enjawulo. Facebook ne Twitter mu Uganda zonna zaaliko obubaka obukungubaka n'okusaasira, leediya za Uganda ez'amannya wamu ne ttivi zaayingirira nga pulogulaamu zaazo eza buli lunaku okusobola okubika omuzira eyali afudde. Enku mu n'enkumu z'abawagizi baali batuuse ddala mu kifo weyali afiridde, nga bakungubaga nga bali wamu ne baganda bbe okuli Chameleone ne Pallaso n'abayimbi abala abawerako nga Bebe Cool, Diamond Oscar, Sheebah Karungi n'abalala bangi. Bebe Cool yawandiika obubaka obusaasira ku mukutru ogwa 'Facebook', nga kino ne Chameleone wamu ne Pallaso nabo nebakola ekintu kyekimu. Oluvannyuma banayuganda abamannyikiddwa n'abakozesa ekikutu gya yintaneeti baateeka obubaka obusaasira nga mwemwali Eddy Kenzo, Juliana Kanyomozi, Bobi Wine, Sheebah Karungi, Nobert Mao n'abalal bangi. Davido naye yateeka obubaka obusaasira, n'abana Kenya wamu aba Tanzania abamannyifu nabo bateekayo obubaka obusasira.
Bobi Wine yali yagenda kukuba bivulu mu South Afrika wabula yasazeemu ebyali bisigaddeyo n'akomawo e Uganda.
Okufa kwe baakugerageranya kukufa kw'abayimbi abanayuganda abaali abaamaanyi nga Philly Lutaaya, Paulo Kafeero ne Elly Wamala.
Diamond Oscar ne Dj Bobby abaali bakolera ku baala ya Dejavu baakwatibwa okuyambako ku poliisi mu kunoonyereza, naye baateebwa olunaku olwaddako nga basinziira ku kyebaali boogedde eri poliisi. Jeff Kiwa ne Sheebah Karungi nabo baliko byebaayogera eri poliisi. Kanyama w'okubaala yabulawo, ng'omulongoosa w'ebaala eyali akirizibwa okuba nga yaliwo ng'omujulizi nga AK 47 AFA naye yabulawo.
Chameleone yakolayo oluyimba olw'okujukira muganda we eyali yafa lwebayita "Tubasonyiwe". Ng'oluvannyuma ekibinja ky'abayimbi okuva mu Uganda nabo baakuba oluyimba lw'okujukirirako AK 47 lwebayita wumula mirembe AK47 "Rest in Peace AK 47" nga lwalimu Eddy Kenzo, Young Mulo, Big Eye, Lyto Boss, Denis Bitone, Spice Diana, ne Aziz Azion. Nga lwagobererwa oluyimba olwakubwa muganda we Pallaso lwebayita Mubambazanga.
Okulowooza okusegeevu n'Okulowooza okugereefu(Concrete and abstract thinking)
Okulowooza okusegeevu (Concrete thinking) n’okulowooza okugereefu (abstract thinking) okusinziira ku Charles Muwanga.Sooka omanye enjawulo wakati w'emiramwa gino esatu:
(i)  Okusegeera(sense perception)
(ii) Okugereesa (to theories, to guess)